internet vaartha 147 Views
చెన్నై : అశోక్‌లేలాండ్‌ కంపెనీ నికరలాభాలు 77 కోట్లుగా ఉన్నాయి. అంతకుముందు ఏడాది ఇదే కాలంలో 229.9 కోట్లు ఆర్జించిన సంస్థ ఈ ఏడాది నాలుగో త్రైమాసికంలో లాభాలు భారీ పతనం చవిచూసాయి. 66.5శాతం నికరలాభాలు క్షీణించాయి. జాయింట్‌వెంచర్లలో 379.3 కోట్ల రూపాయలు కేటాయింపులు కూడా ఇందుకుకీలకం అయినట్లు కంపెనీ చెపుతోంది. విదేశీ అనుబంధ సంస్థల్లోను, జాయింట్‌ వెంచర్లలో పెట్టుబడులు నిరర్ధకం కావడం కూడా కొంతకారణం అయినట్లు కంపెనీ ప్రకటించింది. కంపెనీ రాబడులపరంగా చూస్తే 32శాతంపెరిగింది. 5955 కోట్లుగా ఉంది. అంతకుముందు ఏడాది ఇదేకాలంలో 4505.7 కోట్లునుంచి 28శాతం పెరిగింది. సంఖ్యాపరంగా కూడా అమ్మకాలు పెరిగాయి. కంపెనీ రాబడులు 2166 కోట్లుగా ఉన్నాయి. మొత్తం రాబడుల్లో 11.5 శాతంగా ఉన్నాయి. అంతకుముందు ఏడాది 1027కోట్లు ఆర్జించింది.  దేశీయంగా అన్ని మధ్య తరహా, భారీ వాణిజ్యవాహనాలు 98,809వరకూ ఉన్నాయి. తేలికపాటి వాణిజ్యవాహనాలపరంగా చూస్తే 27,242 నుంచి 30,695కి పెరిగాయి. డెట్‌ ఈక్విటీ నిష్పత్తిని చూస్తే 0.24:1గా కొన సాగుతోంది. గత ఏడాది 0.75:1నిష్పత్తిలో ఉంది. కంపెనీ ఎండి వినోద్‌కె దాసరి మాట్లాడుతూ కంపెనీకి ఈ కాలం ఎంతో విజయవంతం అయిన కాలంగా పేర్కొన్నారు. నెట్‌వర్క్‌ విస్తరణ జరిగిందని, నిర్వహణ సామర్ధ్యం పెరిగిందన్నారు. కొత్త ఉత్పత్తులపై కంపెనీ పెట్టుబడులు పెంచుతున్నదని, కొత్త టెక్నాలజీని కూడా అమలు చేసి దేశీయ, గ్లోబల్‌ నెట్‌వర్క్‌ మరింత పటిష్టంచేసుకుంటామన్నారు. కంపెనీ బోర్డు సంస్థాగత అర్హులైన ఇన్వెస్టర్ల నుంచి ఈక్విటీ నిధుల సమీకరణకు ఆమోదం తెలిపింది. 9.6శాతంగా ఈక్విటీ జారీ ఉంటుందని 1350 లక్షల ఈక్విటీషేర్లు ఈజారీకి వస్తాయని కంపెనీ చెపుతోంది. ప్రైవేట్‌ ప్లేస్‌మెంట్‌ పద్ధతిలో కంపెనీ 700 కోట్లు సమీకరిస్తుంది.